Claudette Colvin

Claudette Colvin (1939ko irailaren 5a) Alabamako emakume afro-amerikarra eta erizain erretiratua da. Historialari batzuen iritziz, Afro-amerikarren eskubide zibilen mugimenduaren aitzindaria da.

Bizitza 
Colvin Booker T. Washington High School-eko ikaslea zen Montgomery konderrian (Alabama) 1955eko martxoaren 2an. Egun horretan, 15 urte zituela, uko egin zion eserlekua uzteari autobusean emakume zuri bati, eta atxilo hartu zuten horregatik. 

Gertaera hura bederatzi hilabete lehenago jazo zen Rosa Parks-ena baino. Arrazoi berberagatik atxilotu zuten Parks 1955eko abenduaren 1ean, baina hari gertatutakoak oihartzun eta eragin handiagoak izan zituen ondoren piztuko zen eskubide zibilen aldeko borrokan. Izan ere, Colvin haurdun geratu zen berehala eta, ama gazte eta ezkongabea izanda, NAACP mugimenduak zalantzan jarri zuen haren izen ona sinbolo gisa erabiltzeko eskubide zibilen alde,  eta Rosa Parks langile heldua hobetsi zuen zeregin horretarako.  

Geroago, Colvin New York-era aldatu zen, beste seme bat izan zuen eta erizain gisa jardun zuen lanean zahar egoitza batean hogeita hamabost urte, harik eta 2004an erretiratu zen arte. Ez da inoiz ezkondu.

Colvin amerikar kulturan 
Rita Dove poeta estatubatuarrak "Claudette Colvin lanera doa" poema idatzi zuen,  On the Bus with Rosa Parks liburuan argitaratua 1999an. John McCutcheon folk kantariak  musikalizatu egin zuen poema hori.

Erreferentziak

Kanpo estekak 

Ameriketako Estatu Batuetako aktibistak
Afro-amerikarrak
Erreferentzia behar duten adierazpenak dauzkaten artikuluak
Afro-amerikar aktibistak